На Европском првенству 2004. Зидан је у судијској надокнади донео победу Француској против Енглеске постигавши гол из слободног ударца и из једанаестерца. Међутим, Француска је у четвртфиналу поражена од каснијег победника Грчке. Након пораза, Зидан је накратко завршио своју репрезентативну каријеру, да би се 3. августа 2005. вратио на наговор француског селектора Рејмона Доменека, да помогне Француској да избори наступ на Светском првенству.